डीआरआई ने आरोपियों को हिरासत में देने की मांग की, करेंगे पूछताछ
4700करोड़ अंतर्राष्ट्रीय मूल्य की 23 हजार 320 किलाे मेंड्रेक्स तस्करी के मुख्य अभियुक्त सुभाष दूदानी और रवि दूदानी को गहन अनुसंधान के लिए जांच एजेंसी डीआरआई ने हिरासत में देने की मांग एनडीपीएस मामलाें के विशिष्ट न्यायाधीश देवेंद्र कच्छवाह की अदालत से की। अदालत इस मामले में अपना फैसला 6 मार्च को सुनाएगी। डीआरआई के स्पेशल पीपी प्रवीण खंडेलवाल को दोनों मुख्य अभियुक्त चाचा-भतीजा को पूछताछ के लिए सुपुर्द करने की अदालत से गुजारिश की। अदालत में बुधवार को अभियुक्त मुंबई निवासी सुभाष दूदानी, उदयपुर निवासी रवि दूदानी, निर्मल दूदानी अनिल मलकानी, मुंबई निवासी अतुल महात्रे परमेश्वर व्यास और बड़ौदा निवासी संजय पटेल को पेश किया गया। महात्रे की ओर से बचाव पक्ष के अधिवक्ता जितेंद्र जैन ने वकालत नामा दाखिल कराया। बचाव पक्ष ने परमेश्वर व्यास को निर्दोष बताते हुए दलील दी कि सुभाष दूदानी के साथ उसकी पूर्व में अन्य व्यवसाय में पार्टनरशिप थी। मेंड्रेक्स बनाने तस्करी करने के मामले में व्यास का कोई लेना देना नहीं है। बचाव पक्ष की परमेश्वर व्यास को अभियुक्त मान कर मुकदमे से बाहर करने की मांग पर अदालत 6 मार्च को अपना फैसला सुनाएगी।
hin_Deva hin_Deva